Традыцыя фэстаў у Беларусі яшчэ толькі адраджаецца і таму на фэст у мястэчку Лучай зьехалася шмат гасьцей з іншых парафіяў Віцебскай дыяцэзіі. Фэст тут ладзіцца ўжо трэці раз, і кожны раз мясцовы пробашч кс. Мікалай Ліпскі дбае пра цікавую і насычаную праграму. Сёлета на фэст ён запрасіў грэка-католікаў з Берасьця, якім прапанаваў выступіць перад мясцовымі вернікамі з сваёй музычнай праграмай.